“Печән базары” сатирик әсәрләр конкурсы

	(«Печән базары» конкурсының нәтиҗәләре Татарстан язучыларының XVII съездында (18 майда үтә) игълан ителеп, журналның 6нчы санында басылачак.)	 И КАЗАН... И Казан, нурлы Казан!.. Яңгырый моңлы азан, Дипломлы кеше күбәйде, Никтер күбесе — надан? Казан эчләрендә Казан, Йөрсәм адашмам микән? Мулла нигә русча укый, Әллә саташкан микән? Тукай кебек күпләр килә Өмет баглап Казанга, Өметләре акланмагач, Сату итә базарда.
 Хәмис Гарипов  
 * * *
 БӘДИГЫЙЗМНАР • Карак ул – уңнан да, сулдан да карак дип укыла. • Галстук тагып йөргәнгә, хәзерге ата каракларны тануы бик авыр. • Әгәр урлашу спорт төренә керсә, безнекеләр гел Олимпия чемпионнары булыр иде. • Энә урлап тотылмаган карак осталыгын дөя урлап тотылганга кадәр шомартып тора. • Караклык җәмгыятьнең грим салынмаган чын йөзен чагылдыра. • Рәшәткә артындагылар җәмгыятьнең үзен дә тимер ишекләр артына куып кертте. • Карак читлектә дә урлар әйбер таба. • Угрылар тәгәрмәч кебек: эресе - акрын, вагы тиз әйләнә. • Урлашу Адәмнең рөхсәтсез алма ашавыннан ук башлана.
 Хәнәфи БӘДИГЫЙ  

Казан утлары

	№ 4  |  	


